Нигма

«Нігма» — расійская інтэлектуальная метапошукавая сістэмажурнал UPgrade 22/2013, стар. 43-48. Праект ствараўся пры падтрымцы факультэта вылічальнай матэматыкі і кібернетыкі і факультэта псіхалогіі МДУ імя М. В. Ламаносава, а таксама Стэнфардскага ўніверсітэта. Назва «Nigma» (адзін з родаў павукоў сямейства Dictynida) была абрана па асацыяцыі з Сусветным павуціннем.

 Гісторыя 
Заснавальнікамі праекта з’яўляюцца Віктар Лаўрэнка і Уладзімір Чарнышоў, якія пазнаёміліся на кафедры АСВК факультэта вылічальнай матэматыкі і кібернетыкі МДУ імя М. В. Ламаносава ў 2004 годзе.

У 2005 годзе на сэрвісе з’явілася функцыя кластарызацыі.

У 2007 годзе Уладзімір Чарнышоў адправіўся ў Стэнфардскі ўніверсітэт, дзе пад кіраўніцтвам Эктара Гарсія-Маліны распрацоўваў алгарытмы для «Нігмы».

У 2008 годзе было праіндэксавана больш за 3500 RSS-стужак СМІ і блогаў, якія карыстаюцца папулярнасцю. Пасля апрацоўкі даных з гэтых крыніц на пошукавы запыт пачалі таксама выдавацца тры самыя свежыя навіны па тэме.

У 2008 годзе быў дададзены матэматычны інструментарый, з дапамогай якога Нігма магла рашаць задачы з выкарыстаннем розных велічынь і канстант, рашаць ураўненні і сістэмы ўраўненняў, спрашчаць выразы. У 2009 годзе сістэма была дапоўненая вылічэннем інтэгралаў і вытворных, а таксама рашэннем задач з вызначэннем вобласці дапушчальных значэнняў. У 2010 годзе ў сістэму была дададзеная магчымасць аналізу функцый і пабудовы графікаў, у тым ліку графікаў няяўна зададзеных функцый на плоскасці і ў прасторы.

У 2010 годзе ў пошукавай выдачы быў павышаны прыярытэт сеткавых рэсурсаў у даменнай зоне .рф. Таксама ў 2010 годзе пасля правядзення маркетынгавага даследавання пошукавая сістэма змяніла назву з «Nigma.ru» на «Нигма.РФ» і зарэгістравала адпаведнае даменнае імя.

У 2011 годзе Нігма стварыла пошукавы віджэт для прылад, якія працуюць на аперацыйнай сістэме Android.

У 2013 годзе з дапамогай новай сістэмы «Нігма-вызначэння» быў дададзены пошук змесціва паняццяў, фізічных тэрмінаў.

19 верасня 2017 года сэрвіс стаў недаступны для карыстальнікаў. 23 верасня 2017 года газета «Коммерсант» паведаміла, што Віктар Лаўрэнка не плануе закрываць праект: заснавальнік праекта заявіў, што ён (праект) пакуль прыбытковы, так што пра закрыццё гаворкі няма''.

З верасня 2017 года стары дамен пошукавіка не працуе.

Для тых, хто настальгуе па сэрвісе, адным з яго фанатаў быў адноўлены вонкавы выгляд Нігмы на адмысловым сайце. Пошук працуе на рухавіках Яндэкса і Google з магчымасцю дадавання вэб-сайтаў карыстальнікаў праз адмысловую форму.

 Крыніцы 

 Спасылкі 
 Афіцыйны сайт  
 Адроджаны праект
 Вікторыя Кастоева — Падарожжа інтэлектуалаў
 Інтэлектуальнае індэксаванне і ранжыраванне ў пошукавай сістэме Nigma
 Інавацыйны патэнцыял Расіі на прыкладзе кампаніі «Вітал Дэвелапмент Карпарэйшн» і «Нігма»
 Прымяненне Нігмы для даследавання функцый матэматыкі ў 10-11 класах сярэдняй школы
 Approaches for web-search user interfaces
 Сакрэты пошуку ў Інтэрнэце і незвычайныя пошукавікі
 Некаторыя аспекты навучання тэхналогіі пошуку інфармацыі ў сетцы Internet

Катэгорыя:Кампаніі, заснаваныя ў 2005 годзе
Катэгорыя:Кампаніі паводле алфавіта
Катэгорыя:Сайты паводле алфавіта
Катэгорыя:Руская мова ў інтэрнэце
Катэгорыя:ІТ-кампаніі Расіі
Катэгорыя:Пошукавыя сістэмы